dh-unibe/image-text_koenigsfelden-charters-post-1500 huggingface dataset:
Ich, Ruͦdolf Hofmeister, edelkn̄, schulth̄s ze Bern, ✳ vergich und tuͤnkunt mit disem brief, daz ich in namen, anstat und
von heissens wegen miner herˀn von Bern zegerechtem, fryen lehen hin verluhen han und lihen mit
disem brief ✳ dem bescheidnen Heinin ob dem Weg und sinen erben einen dritteil des zehenden ✳ ze osten ✳
und waz ich im von recht dar an zelihenne han, ✳ daz si den ✳ selben dritteil des zehenden inn haben ✳ und
niessen nach lehens und des landes recht und der obgntn̄ stat von ✳ Bern da von gewertig sin, als
lehen lùt iren lehen ✳ herˀn billich pflichtig und gebunden sint ze tuͦn ane geverd. mit urkùnd disz
briefs, geben Zofingen under min, des obgntn̄ schulthn̄, angehengktem insigel ✳ uff mentat vor
sant Peters und sant Paulus tag indem jar, do man von Cristi geburt zalt viertzehenhundert
und nuntzehen jar. ✳
Königsf. 521
✳ K ✳
P ✳ 30 ✳
ost₎ zend₎
lechenbr₎
Staatsarchiv
AARGAU